માન્ચેસ્ટર યુનાઇટેડના સ્ટ્રાઇકર લુકાકુએ ૭૪મી મિનિટે થોમસ મેયુનિરના ક્રોસને ગોલમાં બદલી બેલ્જિયમને ૨-૧થી સરસાઈ અપાવી દીધી હતી. આ જીત સાથે જ ગ્રૂપ ‘એચ’માં બેલ્જિયમે ટોચ પર રહીને વિશ્વકપ માટે ક્વોલિફાય કરી લીધું. બેલ્જિયમને હજુ બે મેચ રમવાની બાકી છે. આ મેચના ત્રણેય ગોલ પાંચ મિનિટની અંદર જ થયા હતા. ૭૦મી મિનિટે જોન વેર્ટોઘેને બેલ્જિયમ માટે મેચનો પ્રથમ ગોલ કર્યો હતો. ટીમની આ સરસાઈ બહુ વાર ટકી નહોતી અને થોડી મિનિટ બાદ જ ગ્રીસના જીકાએ જવાબી ગોલ કરીને સ્કોરને બરાબર કરી દીધો હતો. જોકે લુકાકુના ગોલે ટીમને વિજયી સરસાઈ અપાવી દીધી હતી.